PLANB คาดกำไร ไตรมาส 1/62 ขยายตัวเด่น-ปี 62 โตต่อเนื่องแนะซื้อเป้า  7.70 บ.
PLANB คาดกำไร ไตรมาส 1/62 ขยายตัวเด่น-ปี 62 โตต่อเนื่องแนะซื้อเป้า  7.70 บ.
6 มี.ค. 2562

บล.เคทีบี (ประเทศไทย) ระบุในบทวิเคราะห์วันนี้(6มี.ค.) ว่า บริษัท แพลน บี มีเดีย จำกัด (มหาชน) หรือ PLANB คาดกำไรสุทธิ ไตรมาส 1/62 จะยังคงขยายตัว เทียบช่วงเดียวกันของปีก่อน จากการรับรู้รายได้จากการเลือกตั้งของ BNK 48 ผ่านการขายซีดี และบัตร vote
อย่างไรก็ตามกำไรจะลดลงเทียบไตรมาสก่อนหน้า จาก low season ของกลุ่มมีเดีย และ gross profit margin ปรับตัวลดลงเทียบไตรมาสก่อนหน้า จาก depreciation ที่เพิ่มขึ้น การขยาย media capacity
โดย PLANB ได้ติดตั้งจอ digital screen จำนวน 50 จอทั่วกรุงเทพ และจอที่ Park Paragon ปรับประมาณการกำไรสุทธิปี 2019 ลง 10% สะท้อนต้นทุนที่สูงกว่าที่คาดการณ์เดิม ทำให้กำไรสุทธิอยู่ที่ 793 ล้านบาท ซึงยังคงเพิ่มขึ้น 22.2%
คงคำแนะนำ “ซื้อ” แต่ปรับราคาเป้าหมายลงเป็น 7.70 บาท (เดิม 8.00 บาท) อิง DCF (WACC 9.3%, TG 3.4%) ระยะสั้นอัตราการเติบโตของกำไรจะได้รับผลกระทบจากต้นทุน depreciation ที่สูงขึ้นจากการขยาย media capacity แต่กำไรจะเร่งตัวขึ้นตาม utilization rate ที่ดีขึ้นมองว่า OOH media ยังมีโอกาสขยายตัวอีกมาก มองว่าราคาปัจจุบันของ PLANB ยังน่าสนใจ ปัจจุบัน PLANB เทรดอยู่ที่ 2019 PER 27.2x ที่ -2SD Avg. PER 46.3x